## Odluka o izmjenama Odluke o osnivanju Savjeta za razvoj civilnog društva, te imenovanju predsjednika i članova Savjeta

### NN 111/2003 (15.7.2003.), Odluka o izmjenama Odluke o osnivanju Savjeta za razvoj civilnog društva, te imenovanju predsjednika i članova Savjeta

# VLADA REPUBLIKE HRVATSKE

1500

Na teme­lju članka 23.
stavaka 1. i 3. Zakona o Vladi Republike Hrvatske (»Narodne novine«, br.
101/98, 15/2000 i 17/2001), a u vezi sa člankom 23. stavkom 1. Zakona o
udrugama (»Narodne novine«, broj 88/2001), Vlada Republike Hrvatske je na
sjednici održanoj 10. srp­nja 2003. godine donijela

## ODLUKU

### O IZMJENAMA ODLUKE O OSNIVANJU SAVJETA ZA RAZVOJ CIVILNOG DRUŠTVA, TE IMENOVANJU PREDSJEDNIKA I ČLANOVA SAVJETA

I.

U Odluci o osniva­nju Savjeta za razvoj civilnog
društva, te imenova­nju predsjednika i članova Savjeta (»Narodne novine«, broj
26/2002), naziv Odluke mije­nja se i glasi: »Odluka o osniva­nju Savjeta za
razvoj civilnoga društva«.

II.

U točki II. stavak 2. zamje­njuje se sa dva nova
stavka koja glase:

»Zadaća Savjeta je praće­nje,
analiza i evaluacija financijske potpore iz državnog proračuna koja se putem
javnih natječaja tijela državne uprave i ureda Vlade Republike Hrvatske
odobrava za pograme i projekte udruga i drugih nevladinih, neprofitnih pravnih
osoba u Republici Hrvatskoj.

Tijela državne uprave i
uredi Vlade Republike Hrvatske obavezni su dostaviti Savjetu cjelovite
informacije o svojim odlukama o financira­nju udruga i drugih nevladinih, neprofitnih
pravnih osoba u Republici Hrvatskoj za tekuću godinu, kako bi Savjet nakon obav­ljenih
analiza mogao izraditi i uputiti Vladi Republike Hrvatske prijedloge za utvrđiva­nje
prioriteta za iduću proračun­sku godinu.«

III.

Točka III. mije­nja se
i glasi:

»Savjet ima
predsjednika i 23 člana i to: 10 predstavnika nadležnih tijela državne uprave i
ureda Vlade Republike Hrvat­ske, 10 predstavnika nevladinih, neprofitnih
organizacija i 3 struč­njaka.

Predsjednik i članovi
Savjeta imenuju se na 3 godine i mogu biti ponovno imenovani.«

IV.

Točka IV. mije­nja se i
glasi:

»Vlada Republike
Hrvatske imenuje članove Savjeta na prijedlog:

a) tijela državne
uprave i ureda Vlade Republike Hrvatske, i to:

– Ministarstva znanosti
i tehnologije

– Ministarstva
prosvjete i športa

– Ministarstva
zdravstva

– Ministarstva rada i
socijalne skrbi

– Ministarstva kulture

– Ministarstva
financija

– Ministarstva zaštite
okoliša i prostornog uređe­nja

– Državnog zavoda za zaštitu
obite­lji, materinstva i mladeži

– Ureda predsjednika
Vlade Republike Hrvatske

– Ureda za ­ljudska prava

b) udruga i drugih nevladinih, neprofitnih
pravnih osoba iz područja:

– zaštite i promica­nja ­ljudskih prava

– skrbi o osobama s
invaliditetom

– zaštite zdrav­lja i
unaprjeđe­nja kvalitete živ­lje­nja

– skrbi o djeci

– zaštite okoliša i održivog
razvoja

– socijalne skrbi

– djelova­nja mladih

– demokratizacije i
razvoja društva

– kulture

– djelova­nja udruga
proizašlih iz Domovinskog rata

c) Ureda za udruge,
koji predlaže po jednog struč­njaka iz civilnog društva za:

– međunarodnu surad­nju

– međusektorsku surad­nju

– proces pridruživa­nja
europskim inte­gracijama.«

V.

Ova Odluka stupa na
snagu danom donoše­nja, a objavit će se u »Narodnim novinama.«

Klasa: 023-03/02-020/13
Urbroj: 5030104-03-2
Zagreb, 3. srp­nja 2003.

Predsjednik
**Ivica Račan,** v. r.

Ostalo, NN 111/2003-1500